**MAAKUNTAVIESTIN JOUKKUEOHJE**

Maakuntaviesti hiihdetään Imatralla 19.01. 2020 klo 12.00. Juvan joukkue hiihtojärjestyksessä: Topi Huttunen, Erno Kantanen, Jaana Valtonen, Teemu Himanen, Oosa Kantanen, Markku Kaipainen, Anni Kaipainen ja Juha Hyyryläinen, varalla ainakin Pasi Kokkonen. Kaksi ensimmäistä osuutta hiihdetään perinteisellä tyylillä muut vapaalla. Jos sairastut tai muuten estyt osallistumasta, ilmoita minulle p. 050 5543421 tai Arnelle p. 040 5828025 siitä viipymättä niin etsimme hiihtäjän tilallesi. Muutokset joukkueeseen on ilmoitettava kisakansliaan viimeistään kilpailupäivän aamuna klo 7.30. Vahvistan joukkueen osallistumisen kisakansliaan klo 9.00 mennessä. Otan kansliasta joukkuemateriaalin, numerot ja ruokaliput. Henkilökohtaisen numeron ja ruokalipun saa minulta voitelutilan voitelupisteestä, soittele tarvittaessa saavuttuasi paikalle. Voitele sukset kisakuntoon, voimme pinnoittaa sukset pikaluistoilla ja viimeistellä pitovoitelua tarvittaessa. Toivon kisamateriaalin noudettavaksi viimeistään puolta tuntia ennen kilpailun alkua, viimeistään klo 11.30. Tarkemmat kilpailuohjeet ja aikataulu löytyvät järjestäjien sivuilta www-osoitteesta saimaanmaakuntaviest.fi. Meillä ei ole yhteiskuljetusta kilpailuun, joten sopikaa kimppakyydeistä keskenänne, tervetuloa hiihtämään iloiseen Etelä-Karjalaan.

Jussi Mustonen